
****

**ŠILALĖS RAJONO SAVIVALDYBĖS**

**MERAS**

**POTVARKIS**

**DĖL ŠILALĖS RAJONO SAVIVALDYBĖS MERO PADĖKOS VAKARO**

**APDOVANOJIMŲ**

2024 m. gruodžio 11 d. Nr. T3-456

Šilalė

Vadovaudamasis Lietuvos Respublikos vietos savivaldos įstatymo 25 straipsnio 5 dalimi ir atsižvelgdamas į Mero padėkos vakaro „Už nuopelnus Šilalės kraštui“ darbo grupės, sudarytos Šilalės rajono savivaldybės mero 2024 m. spalio 22 d. potvarkiu Nr. T3-396 „Dėl Šilalės rajono savivaldybės mero padėkos vakaro „Už nuopelnus Šilalės kraštui“ apdovanojimų atrankos darbo grupės sudarymo“, 2024 m. lapkričio 26 d. posėdžio protokolą Nr. 2,

a p d o v a n o j u 2024 m. gruodžio 12 d., per Šilalės rajono savivaldybės mero padėkos vakarą „Už nuopelnus Šilalės kraštui“:

1. Sonetą Būdvytienę, Šilalės rajono savivaldybės kultūros centro ir Pajūrio laisvalaikio salės renginių vedėją, už aktyvią kultūrinę ir švietėjišką veiklą, bendruomenės telkimą ir indėlį į Šilalės rajono kultūrinį gyvenimą;

2. Kęstutį Česaitį, Šilalės sporto mokyklos trenerį, už švietėjišką veiklą ugdant Šilalės rajono vaikus ir puoselėjant jų gebėjimus bei pagalbą siekiant aukštų rezultatų ne tik Lietuvoje, bet ir užsienyje;

3. Danutę Garbenienę, Šilalės rajono savivaldybės sveikatos centro Fizinės medicinos ir reabilitacijos skyriaus masažuotoją, už kokybiškai atliekamą ilgametį darbą bei ypatingą dėmesį kiekvienam pacientui;

4. Gabiją Jakaitę, už pilietines iniciatyvas, jaunimo telkimą ir aktyvinimą, už įkvepiančius darbus stiprinant jaunimo pilietiškumą ir bendruomeniškumą;

5. Juzefą Jurkuvienę, Lietuvos pensininkų sąjungos „Bočiai“ Šilalės bendrijos pirmininkę, už žmonių telkimą ir aktyvumo ugdymą bei išskirtinį dėmesį kiekvienam bendrijos nariui;

6. Karolį Kaminską, liaudiškos muzikos kapelos „Bijotaičiai“ solistą, už liaudies muzikos puoselėjimą, aktyvią kūrybinę veiklą bei Šilalės vardo garsinimą visoje Lietuvoje.

7. Raimondą Matutį, krepšinio trenerį-metodininką, už profesionalią ir nuoširdžią švietėjišką veiklą ugdant jaunuosius Šilalės krašto krepšininkus bei krepšinio sporto populiarinimą Šilalėje;

8. Editą ir Darių Navardauskus, Etnografinės Bilionių sodybos „Gīvenėms“ savininkus, už regiono etnokultūrinio paveldo saugojimą ir puoselėjimą bei sodybos tvarkymą;

9. Alfredą Šniauką, Laukuvos kultūros namų kaimo kapelos „Laukuva“ įkūrėją, už pilietines iniciatyvas, kūrybinį aktyvumą, liaudiškos muzikos puoselėjimą bei Laukuvos miestelio garsinimą visoje Lietuvoje;

10. Ievą Tvaronavičiūtę, Šilalės smiginio klubo „Draugužiai“ narę, už aukštus pasiekimus smiginio sporte ir rajono garsinimą ne tik Lietuvoje, bet ir užsienyje.

Šis potvarkis gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, 92251 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) arba per Lietuvos teismų elektroninių paslaugų portalą (https://e.teismas.lt) per vieną mėnesį nuo šio potvarkio paskelbimo arba įteikimo suinteresuotam asmeniui dienos.

Savivaldybės meras Tadas Bartkus